Diari Oficial de la Generalitat Valenciana


Sumari del DOGV 3943, del 20-02-2001 (2001/1400)

Informació pública del programa d'actuació integrada de la unitat d'execució número 1 del sector SUP-2 Est del vigent Pla General de Ordenació Urbana de Sagunt.
----------------------------------------------------------------------------------------------------------------------------------------------------------------

### Dades del document

Número de DOGV
:   3943

Data del DOGV
:   20-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1400


Organisme emissor
:   Stirling SL

Tipus de document
:   Anunci

Informació pública del programa d'actuació integrada de la unitat d'execució número 1 del sector SUP-2 Est del vigent Pla General de Ordenació Urbana de Sagunt. [2001/M1400]
  
Stirling SL promou un programa d'actuació integrada per als terrenys compresos en la unitat d'execució número 1 del sector SUP-2 Est dels previstos com a sòl urbanitzable en el vigent Pla General de Ordenació Urbana de Sagunt.
  
Mitjançant instància subscrita pel senyor Alvaro Salvador Villagrasa Martínez, com a representant de la mercantil Stirling SL, fou presentada davant l'Ajuntament de Sagunt alternativa tècnica de programa la `qual inclou els següents documents: pla parcial del sector, avantprojecte d'urbanització i memòria de presentació del programa. La documentació que està a les dependències municipals s'anomena programa d'actuació integrada de la UE-1 del sector SUP-2 Est Sagunt i ha sigut també protocol·litzada mitjançant acta notarial, autoritzada pel notari senyor Francisco Blanco Moreno, amb l'oficina a Sagunt, avinguda del 9 d'Octubre, 8, entresòl, 46778. Aquesta proposta de programa compta amb el suport dels propietaris de més del 60% dels terrenys compresos en l'àmbit a desenvolupar, donant així compliment a allò establit per l'Acord del ple de l'Ajuntament de Sagunt en data 25 de març de 1997.
  
Durant 20 dies hàbils comptats des de la publicació d'aquest anunci en el Diari Oficial de la Generalitat Valenciana, qualsevol interessat té dret a la consulta de l'esmentat projecte, ja siga a les dependències municipals o a l'esmentada notaria, en la qual es podrà obtindre còpia de l'acta de protocol·lització d'aquest i consultar a l'ajuntament les actuacions derivades de la documentació allí depositada. Així mateix, aquest termini és hàbil per a la presentació, davant l'ajuntament, d'al·legacions i alternatives tècniques en competència i, després de concloure, podran també presentar-se proposicions juridicoeconòmiques per al seu desenvolupament durant el termini de cinc dies.
  
Aquest anunci es publica als efectes de produir la pròrroga de l'article 48.3 de la Llei Reguladora de l'Activitat Urbanística respecte de l'anunci ja publicat en data de 30 de gener de 2001 per al mateix sector. Aquesta segona publicació i la subsegüent pròrroga es realitzen per a dotar de major publicitat a l'alternativa promoguda per Stirling, SL i per a proporcionar majors garanties als propietaris afectats després de verificar el compliment del tràmit establit pels articles 48.1 C) i 46.3 de la LRAU de la prèvia remissió del corresponent avís a la seua adreça fiscal.
  
No obstant això, existint una parcel·la el titular de la qual és desconegut d'acord amb la certificació emesa per la Gerència Territorial del Cadastre València-Província, aquest anunci val per a entendre'l notificat als efectes del que estableix l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1994, de 13 de gener:
  
Cadastre urbana: parcel·la número 8447901